icc logo
ఒలింపిక్స్‌ క్రికెట్‌కు ఐసిసి ప్రతిపాదన:
లండన్‌: ప్రపంచ వ్యాప్తంగా ఆదరణ ఉన్న ఆటల్లో క్రికెట్‌ ఒకటి. అలాంటి క్రికెట్‌కు ఒలింపిక్‌్‌సలో మాత్రం చోటు దక్కలేదు. చివరిసారి 1900లో పారిస్‌లో జరిగిన ఒలింపిక్స్‌లో క్రికెట్‌కు చోటు లభించింది. ఆ తర్వాత మళ్లీ ఇన్నాళ్లకు 2024 ఒలింపిక్స్‌లో టీ20 క్రికెట్‌కు చోటు కల్పించాలని ఐసిసి భావిస్తోంది. ఈ విషయాన్ని ఐసిసి, ఇం టర్నేషనల్‌ ఒలింపిక్‌ కమిటీ (ఐఓసి) దృష్టికి తీసు కెళ్లింది. అయితే క్రికెట్‌ ఆడే దేశాలు అంగీకరిస్తే ఐఓసి బిడ్డింగ్‌ వేయాలని స్పష్టం చేసింది. దీని ప్రకారం ఐసిసిలో అత్యంత ప్రాముఖ్యత ఉన్న బిసిసిఐ ఓకే చెబితేనే, ఐసిసి ఈ విషయంలో ఓ నిర్ణయం తీసుకోనుంది. ఆదాయం పంపిణీ విష యంలో ఐసిసి తాను అడిగిన మొత్తంలో చెల్లిం చలేదు కాబట్టి ఒలింపిక్స్‌లో క్రికెట్‌ అనే అంశంపై బిసిసిఐ స్పందన అంతంత మాత్రంగానే ఉన్నట్లు తెలుస్తోంది. ఇప్పుడు తమ అవసరం కోసం వచ్చి అడిగితే ఎలా అంగీకరిస్తామని బిసిసిఐలోని ఓ అధికారి స్పష్టం చేశారు. బోర్డులో చాలా మంది అధికారులు దీనిపై ఆసక్తి చూపడం లేదని ఆయన అన్నారు. బిసిసిఐని ఒప్పిస్తేనే ఈవిషయంలో ఐసిసి ముందడుగు వేయగలదు. కానీ ఇప్పుడున్న పరిస్థితుల్లో అది అంత సులువుగా కనిపించడం లేదు. మరోవైపు క్రికెట్‌ను ఒలింపిక్స్‌లో చేరిస్తే తమ స్వతంత్ర ప్రతిపత్తిని కోల్పోతామన్న ఆందోళన కూడా బిసిసిఐలో ఉంది. ఒకవేళ ఒలింపిక్స్‌లో చేరితే, బిసిసిఐ కూడా ఇండియన్‌ ఒలింపిక్స్‌ అసోసియేషన్‌ (ఐఓఏ) కిందికి రావాల్సి ఉంటుంది.